Aktivistë të Aleancës për Mbrojtjen e Butrintit reagojnë në qytetin antik
Aktivistët thonë se ligji për menaxhimin e Butrinit nga një Fondacion do paditet në Gjykatën Kushtetuese.
Aktivistë të Aleancës për Mbrojtjen e Butrintit reaguan sot në qytetin antik ndaj marrëveshjes për menaxhimi e Butrintit nga një Fondacion i përbashkët mes ministrisë shqiptare të Kulturës dhe Fondacionit shqiptaro-amerikan për Zhvillim. Aktivistët pohuan se kanë nisur takime me komunitetet lokale pasi sipas tyre nuk ka pasur transparencë me publikun, ndërkohë që do të kërkojnë rrëzimin e marrëveshjes në Gjykatën Kushtetuese. Aktivisti Aulon Kalaja tha për Zërin e Amerikës se aleanca është krijuar të kundërshtojë mënyrën e re të menaxhimit të Butrintit. “", thotë ai. Zoti Kalaja thotë me tej se dy janë hapat e ndërmarra deri tani : ndërgjegjësimi i publikut dhe angazhimi i një grupi avokatësh për ta kalur cështjen në Gjykatën Kushtetuese. "I bëj thirrje Presidentit të Republikës që ta kthejë ligjin", thotë zoti Kalaja. Ndrësa aktivisti Andi Tepelena thotë se kundërshtimi i marrëveshjes vjen pasi shteti shqiptar heq përgjegjësinë nga menaxhimi i sitit më emblematik të Shqipërisë. ”, thotë ai. Zoti Tepelena thotë se forumi synon të përfshihen në diskutime të gjitha grupet e interest. “", theksoi zoti Tepelena. Aktivisti mjedisor Sazan Guri tha se nga zona e mbrojtur e Parkut Kombëtar të Butrintit qeveria hoqi mbi 800 ha e cila tani kthehet sipas tij në një zonë ku mund të ndërtohet. “830 ha sipërfaqe i grabitet kësaj zone të mbrojtur për t`u bërë një zonë ku mund të ndërtohet", theksoi ai. Avokati Zace Islami tha se marëvëshja nuk ishte bërë nën dritën e transparencës. “Ndihemi të tradhëtuar ,të poshtëruar dhe është bërë një vendim në fshehtësi të plotë nga opinion publik", theksoi ai. Qeveria shqiptare ka pohuar se marrëveshja për menaxhimin e Butrinit përmes një fondacioni ka ardhur si një nevojë për mënyra të reja administrimi, dhe shteti ruan pronësinë dhe autoritetin përmes Ministrisë së Kulturës. Ndërsa Fondacioni shqiptaro amerikan i Zhvillimit ka pohuar se pjesëmarrja e tij në fondacionin e perbashkët për Butrintin me Ministrinë shqiptare të Kulturës i kontribuon ruajtjes së Butrintit dhe zhvillimit të projekteve për 10 vitet e ardhshme. Fondacioni shqiptaro amerikan për Zhvillim parashikon dhurimin e 5 milionë dollarëve dhe ka siguruar se Plani Menaxhimit nuk parashikon zhvillime ndërtimesh në zonën që përfshihet në këtë marrëveshje.